偈六十三首  其九
作者：釋道寧
朝代：宋

paragraphs: 禪人莫莽鹵，二月又初五。
透徹祖師關，一句該今古。
春色無高下，園林花木紅。
總持門大啟，何處覓圓通。
休問迷逢達磨，須知垂手塵中。
踏翻厚地，刺破虛空。
人天牓樣，佛祖家風。
敢與龍王鬭富，自他兼濟何窮。
翻身不露迹，直上妙高峰。
渠無面目，三界爲家。
解把過頭杖，逢春點異花。